Jeg var så heldig at vokse op i en tid, hvor den fysiske ”markedsføringspalet” stadig var i spil. Jeg stiftede altså bekendtskab med hele disciplinen, da man stadigvæk primært brugte radio, TV og offline medier til markedsføring – og således har jeg set hele disciplinen udvikle sig på tværs af platforme, der ligeledes er kommet til i løbet af tiden.

Jeg oplevede, hvordan den første version af en iPhone forandrede verdenen, og jeg oplevede, hvordan vi mennesker pludselig blev mere og mere optagede af virkeligheden på den lille skærm frem for den egentlige virkelighed. Selvom min karriere udspringer af menneskehedens interesse for den digitale verden, mener jeg, at vi skal være opmærksomme på den problematik, som det er, at vi er for optagede af de teknologiske redskaber, og undgå at leve vores liv gennem disse.

I takt med at den digitale verden vandt mere og mere frem, begyndte jeg også at stifte bekendtskab med andre begreber såsom Google Adwords og Facebook annoncering, og jeg blev en af de første større annoncører på Facebooks markedsføringsplatform, hvilket jeg stadig – den dag i dag – er stolt af. Ydermere har jeg – i løbet af mine arbejdsår – arbejdet sammen med en lang række forskellige virksomheder, og jeg har lært utrolig meget – især af mine fejl, og dem har der været mange af.

Nye discipliner har sidenhen vundet frem, og i dag har vi også stiftet bekendtskab med annoncering på Instagram og LinkedIn, og herunder er B2B markedsføring kommet på paletten og listen over ydelser, som jeg tilbyder til virksomheder. En anden uundgåelig platform er Amazon, som mange frygter – med god grund – og også denne platform har jeg været så heldig at stifte bekendtskab med.